Binali Yıldırım
Binali Yıldırım (die 20 Decembris 1955 natus) fuit  Rei Publicae Turcicae et praeses .

Biographia 
Natus anno 1955 in oppido Refahiye provinciae Erzincan, Yıldırım apud Universitatem Technicam Istanbulensis et Universitatem Maritimam Malmogiensem in Suecia studuit. Machinator navium est. Minister commeatus a die 18 Novembris 2002 fere continuo meruit, muneribusque coniunctis minister rerum maritimarum a die 1 Novembris 2011, sub tribus primis ministris, videlicet Abdullah Gül, Recep Tayyip Erdoğan, Ahmet Davutoğlu. Die 22 Maii 2016 praeses factionis suae, die 24 Maii 2016 primus minister electus est, successor Ahmeti Davutoğlu in officiis ambobus, honore quo affectus est usque ad annum 2018. Se ad officium praefecti Constantinopolis eodem anno proponit. Comitiis die 31 Martii 2019 habitis aemulus Ekrem İmamoğlu maioritate exigua vicit. Regimen Turcicum, duce Recep Tayyip Erdoğan (qui et ipse, factionis AK sodalis, olim praefectus Constantinopolis meruerat), novas comitias decrevit: quibus die 23 Iunii 2019 habitis Binali Yıldırım se maioritate ampliore devictum concedit.

Familia 
Binali Yıldırım uxorem Semihan duxit atque tres liberos habet, quibus nomina Erkan et Ahmet et Büşra Köylübay sunt.

Notae

Nexus externi 

 De biographia: quis est Binali Yıldırım? 
 

Nati 1955
Homines vivi
Politici Turciae
Alumni Universitatis Maritimae Mundanae
Alumni Universitatis Technicae Istanbulensis
Gubernatores civitatum
Ingeniarii